ผมรักษามาได้ 10 วันละครับ(ใช้ Alcon Flucon), 4 วันก่อนแนะนำให้หยอดน้ำตาเทียม V.ROHTO ด้วย อาการดีขื้นครับตาไม่มัวแล้ว แต่ว่าตาแดงยังไม่หายดี เมื่อวันเสาร์ที่ผ่านมาผมทำความสะอาดบ้าน พอตอนดืกตาผมแดงมากเลยครับ และ มีอาการปวกร่วมด้วย ตื่นเช้ามาจะลืมตาลำบากหน่อย แต่พอล้างตาก็ดีขื้นครับ และ ระหว่างวันก็มีเคืองต่อยู่บ้าง แต่ว่าตอนดืกจะเป็นแบบเดีม เป็นมา 2 คืนละครับ ทำมัยเป็นแบบนี้ครับ แล้วต้องเพี่มยาอะไรมัยครับตาช้ายตาขวา
สวัสดีค่ะ สาเหตุของอาการตาแดงเคืองตา ปวดตาได้แก่1.เยื่อบุตาอักเสบ(conjunctivitis) ซึ่งมักมีอาการเยื่อบุตาบวม ตาแดง คันตา เจ็บตา เคืองตา แสบตา โดยอาจเกิดจาก- การติดเชื้อไวรัสเช่น adenovirus, picornavirus มักมีอาการของไข้หวัดร่วมด้วย เช่น มีน้ำมูก คัดจมูก ไอ เจ็บคอ มีเสมหะ เป็นต้น- การติดเชื้อแบคทีเรีย ซึ่งมีหลายสายพันธ์ุ ทำให้เกิดอาการได้ตั้งแต่เล็กน้อยจนถึงรุนแรง มักไม่มีอาการของไข้หวัดร่วมด้วย- การสัมผัสกับสารก่อภูมิแพ้ได้แก่ ฝุ่นละออง เกสรดอกไม้ เชื้อรา ขนสัตว์ อาหารทะเล เป็นต้น อาจพบอาการน้ำมูกไหลร่วมด้วยได้ อาการอาจเกิดขึ้นตามฤดูกาลหรือเกิดตลอดทั้งปีแบบเป็นๆ หายๆก็ได้ ความรุนแรงมีตั้งแต่น้อยไปมาก อาการคันตาจะเป็นอาการเด่นมากกว่าอาการปวดหรือแสบตา และน้ำตามักจะใส ไม่มีขี้ตาที่มีลักษณะคล้ายหนองออกมา2. การระคายเคืองจากสารเคมี เช่น ควันบุหรี่ ควันไฟ ฝุ่นละออง สบู่ แชมพู สเปรย์ คลอรีนในน้ำ เป็นต้น3. กระจกตาเป็นแผล จากอุบัติเหตุ เช่น ไม้ทิ่มตา หรือจากการใส่คอนแทคเลนส์นานเกินไป หรือกระจกตาติดเชื้อโรคเริม4. ตาแห้ง จากการใช้สายตาจ้องมือถือหรือโทรศัพท์เป็นเวลานาน ร่างกายขาดน้ำ อากาศแห้ง โดนลมมากไป เป็นต้น5.ต้อเนื้อจะเห็นเป็นแผ่นเนื้อเยื่อรูปสามเหลี่ยมยื่นออกจากตาขาวเข้าไปที่ตาดำ ซึ่งอาจเป็นสีเหลืองและมีสีแดงบ้างเล็กน้อย และอาจเห็นเส้นเลือดอยู่รอบๆ ต้อเนื้อส่วนใหญ่จะไม่แสดงอาการใด ๆ หากมีอาการก็มักไม่รุนแรง เช่น ระคายเคืองตา แสบตา คันที่ดวงตา6.ต้อหินหากเป็นต้อหินเฉียบพลัน จะมีอาการปวดตา ปวดหัว ตาแดง น้ำตาไหล ตามัว มองเห็นเป็นสีรุ้งรอบดวงไฟ7. การใช้ยาบางชนิด เช่น ยาแก้แพ้เนื่องจากอาการของ จะเป็นมากเฉพาะเวลากลางคืน และมีประวัติสัมผัสกับฝุ่นละอองก่อนเกิดอาการ ดังนั้นอาจเป็นอาการเยื่อบุตาอักเสบที่เกิดจากภูมิแพ้ได้ อย่างไรก็ตาม หากเป็นการอักเสบภูมิแพ้ การหยอดตาด้วยยาFluconดังกล่าว ซึ่งเป็นยาลดการอักเสบกลุ่มสเตียรอยด์ ควรจะมีอาการดีขึ้น ดังนั้นหากยังคงมีอาการตาแดง ปวดตาและเคืองตามากอยู่ ควรไปพบจักษุแพทย์เพื่อตรวจอีกครั้งว่ามีการติดเชื้อร่วมด้วยหรือไม่ หรือเป็นโรคอื่นๆ ไม่แนะนำให้หยอดยาสเตียรอยด์ดังกล่าวต่อเนื่องนานเกิน 2 สัปดาห์ค่ะ